[{"text_idx": "#000000", "text": "Pa\u0308rnu po\u0308o\u0308ras suure kaotusseisu vo\u0303iduks"}, {"text_idx": "#000003", "text": "Tartu meeskond alustas ta\u0308ismaja ees vo\u0303imsalt, minnes avaveerandi ja\u0308rel 28:10 juhtima. Pa\u0308rnu sai ko\u0303ik punktid vabaviskejoonelt. Teisel veerandajal Tartu eduseis kahanes ning poolajapausile mindi kodumeeskonna juhtimisel 40:28. Kolmanda veerandi lo\u0303puks oli tartlaste edu kahanenud juba 55:50-le, kirjutab Basket.ee."}, {"text_idx": "#000004", "text": "Neljas veerandaeg kujunes to\u0303eliseks po\u0303nevusheitluseks. Kui ma\u0308ngida ja\u0308i kaheksa sekundit, tabas Andris Misters kaugviske ja viis Pa\u0308rnu ette 69:68. Tartu viimasel ru\u0308nnakul viskas Emmanuel Wembi korvi alt mo\u0308o\u0308da ja vo\u0303it kuuluski Pa\u0308rnule. Pa\u0308rnu ei juhtinud ma\u0308ngu jooksul enne viimast viset mitte kordagi. Usk pu\u0308sis aga meeskonnal lo\u0303puni ja suvepealinna klubi la\u0308ks seeriat 2:0 juhtima."}, {"text_idx": "#000005", "text": "Pa\u0308rnu parimad olid Mihkel Kirves 17 ja Robert Valge 15 punktiga, Neil oli taas puudu eelmises ma\u0308ngus reie tagalihast vigastanud po\u0303hima\u0308ngujuht Alterique Gilbert. Tartule to\u0303i Braxton Huggins lausa 29 punkti. Wembi kogus 18 silma ja 11 lauapalli."}, {"text_idx": "#000006", "text": "Seeria kolmas kohtumine peetakse neljapa\u0308eva o\u0303htul Pa\u0308rnus."}]